રાજકોટ મહાપાલિકાના નવા વિપક્ષી નેતા કોણ ? તેનો ફેંસલો આગામી સપ્તાહમાં આવી જશે તેમ વિપક્ષ કાર્યાલયના વતુર્ળોમાંથી જાણવા મળે છે. વિપક્ષી નેતાપદ માટે કુલ એક ડઝન દાવેદારો હતા તેમાંથી હવે હાલની સ્થિતિએ ફક્ત ચાર મુખ્ય અને પ્રબળ દાવેદારો રહ્યા છે જેમાં વોર્ડ નં.10ના કોર્પોરેટર મનસુખભાઈ કાલરિયા, વોર્ડ નં.13ના કોર્પોરેટર જાગૃતિબેન પ્રભાતભાઈ ડાંગર અને વોર્ડ નં.3ના કોર્પોરેટર અતુલ રાજાણી તેમજ ગાયત્રીબા વાઘેલાનો સમાવેશ થાય છે. જો પાટીદારને પદ આપવામાં આવશે તો કાલરિયાનું નામ સૌથી મોખરે છે. તદ્ઉપરાંત આેબીસીને હોદ્દાે આપવામાં આવે તો જાગૃતિબેન ડાંગર પ્રબળ દાવેદાર છે. જ્યારે સિનિયર કોર્પોરેટરને વિપક્ષી નેતાપદ સાેંપવાનું નક્કી થાય તો વોર્ડ નં.3ના કોર્પોરેટર અતુલ રાજાણી અથવા ગાયત્રીબા વાઘેલાના નામ ઉપર પસંદગી ઉતારાઈ શકે છે. રાજકોટમાં અગાઉ લેઉવા પાટીદાર લાધાભાઈ બોરસદીયા વિપક્ષી નેતા બની ચૂક્યા છે પરંતુ હાલ સુધીમાં ક્યારેય કાેંગ્રેસે કડવા પાટીદારને વિપક્ષી નેતાપદ આપ્યું ન હોય જો પાટીદારને પદ આપવાનું નક્કી થશે તો કડવા પાટીદાર મનસુખભાઈ કાલરિયા જ વિપક્ષી નેતા બનશે તેમ ખુદ વિપક્ષના વતુર્ળો પણ માની રહ્યા છે. જો લેઉવા પાટીદારને વિપક્ષી નેતાપદ આપવાનું થશે તો વંભભાઈ પરસાણાનું નામ ચર્ચામાં છે.